Document ID: 32011D0093

KOMISSION PÄÄTÖS,
annettu 10 päivänä helmikuuta 2011,
päätöksen 2009/821/EY muuttamisesta rajatarkastusasemien ja Traces-järjestelmän eläinlääkintäyksikköjen luetteloiden osalta
(tiedoksiannettu numerolla K(2011) 701)
(ETA:n kannalta merkityksellinen teksti)
(2011/93/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (1) ja erityisesti sen 20 artiklan 1 ja 3 kohdan,
ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (2) ja erityisesti sen 6 artiklan 4 kohdan toisen alakohdan toisen virkkeen,
ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (3) ja erityisesti sen 6 artiklan 2 kohdan,
sekä katsoo seuraavaa:
(1)
Hyväksyttyjen rajatarkastusasemien luettelon laatimisesta, komission eläinlääkintäalan asiantuntijoiden tekemiä tarkastuksia koskevien tiettyjen sääntöjen vahvistamisesta sekä Traces-järjestelmän eläinlääkintäyksikköjen määrittämisestä 28 päivänä syyskuuta 2009 tehdyssä komission päätöksessä 2009/821/EY (4) vahvistetaan luettelo direktiivien 91/496/ETY ja 97/78/EY mukaisesti hyväksytyistä rajatarkastusasemista. Luettelo on kyseisen päätöksen liitteessä I.
(2)
Tanskalta saadun ilmoituksen mukaisesti olisi Hirtshalsin sataman rajatarkastusasemalla sijaitseva tarkastuskeskus 2 poistettava kyseisen rajatarkastusaseman kohdalta päätöksen 2009/821/EY liitteessä I esitetystä luettelosta. Tietyt eläinperäisten tuotteiden luokat, jotka voidaan nykyisin tarkastaa Billundin lentoaseman rajatarkastusasemalla, olisi lisäksi poistettava kyseisen rajatarkastusaseman kohdalta.
(3)
Komission tarkastusyksikön eli elintarvike- ja eläinlääkintätoimiston toteuttamasta tarkastuksesta saatujen tyydyttävien tulosten johdosta olisi päätöksen 2009/821/EY liitteessä I olevaan luetteloon lisättävä Tanskan kohdalle uusi Kalundborgin rajatarkastusasema.
(4)
Saksalta saadun ilmoituksen mukaisesti olisi Hampurin sataman rajatarkastusasemalla sijaitseva tarkastuskeskus ”Frigo Altenwerder” korvattava tarkastuskeskuksella ”Altenwerder Kirchtal”, ja tietyt eläinperäisten tuotteiden luokat olisi lisättävä niiden tuotteiden sarakkeeseen, joita kyseisessä tarkastuskeskuksessa voidaan tarkastaa. Kyseinen uusi tarkastuskeskus olisi lisättävä mainitun rajatarkastusaseman kohdalle päätöksen 2009/821/EY liitteessä I olevaan luetteloon.
(5)
Kreikalta saadun ilmoituksen mukaisesti olisi Neos Kafkassoksen rautatieasemalla sijaitsevan rajatarkastusaseman hyväksyntä poistettava päätöksen 2009/821/EY liitteessä I olevasta luettelosta. Tietyt elävien eläinten luokat, jotka voidaan nykyisin tarkastaa Neos Kafkassoksen maantien rajatarkastusasemalla, olisi lisäksi poistettava luettelosta kyseisen rajatarkastusaseman kohdalta.
(6)
Espanja on ilmoittanut, että Barcelonan lentoaseman rajatarkastusasemalla on otettu käyttöön uusi tarkastuskeskus. Tämän ilmoituksen perusteella olisi rajatarkastusasemien luetteloa muutettava kyseisen jäsenvaltion osalta.
(7)
Ranska on ilmoittanut, että Boulognen sataman rajatarkastusaseman hyväksyntä olisi poistettava rajatarkastusasemien luettelosta kyseisen jäsenvaltion kohdalta.
(8)
Latvialta saadun ilmoituksen mukaisesti Riian sataman (Riga port) rajatarkastusasemalla sijaitsevan yhden tarkastuskeskuksen hyväksynnän nykyistä keskeyttämistä ei pitäisi enää soveltaa. Tämän vuoksi kyseistä rajatarkastusasemaa koskevaa kohtaa olisi muutettava.
(9)
Yhdistyneeltä kuningaskunnalta saadun ilmoituksen mukaisesti tietyt eläinperäisten tuotteiden luokat, joita voidaan nykyisin tarkastaa Belfastin kansainvälisen lentoaseman ja Nottingham East Midlandsin lentoaseman rajatarkastusasemilla, olisi poistettava kyseisten rajatarkastusasemien kohdalta päätöksen 2009/821/EY liitteessä I olevasta luettelosta. Lisäksi Manstonin lentoaseman rajatarkastusasemaa koskeva kohta olisi poistettava mainitun jäsenvaltion kohdalta kyseisen liitteen luettelosta.
(10)
Päätöksen 2009/821/EY liitteessä II vahvistetaan yhdennetyn eläinlääkinnällisen tietojärjestelmän (Traces) keskus-, alue- ja paikallisyksikköjen luettelo.
(11)
Belgialta, Saksalta, Irlannilta, Italialta ja Portugalilta saatujen ilmoitusten mukaisesti olisi tehtävä tietyt muutokset päätöksen 2009/821/EY liitteessä II vahvistettuun Traces-järjestelmän keskus-, alue- ja paikallisyksikköjen luetteloon kyseisten jäsenvaltioiden kohdalle.
(12)
Sen vuoksi päätöstä 2009/821/EY olisi muutettava.
(13)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Muutetaan päätöksen 2009/821/EY liitteet I ja II tämän päätöksen liitteen mukaisesti.
2 artikla
Tämä päätös on osoitettu kaikille jäsenvaltioille.
Tehty Brysselissä 10 päivänä helmikuuta 2011.

Labels: 11
17
5
10
0
3
8
6
12